ห้องทำงานรูปไข่

ห้องทำงานรูปไข่ เป็นที่ทํางานอย่างเป็นทางการของประธานาธิบดีสหรัฐ เป็นส่วนหนึ่งของสำนักงานบริหารของประธานาธิบดีสหรัฐ อยู่ในปีกตะวันตกของทำเนียบขาว ในวอชิงตัน ดี.ซี. ห้องรูปไข่มีหน้าต่างบานใหญ่สามบานที่หันหน้าไปทางสนามหญ้าทางทิศใต้ ซึ่งโต๊ะของประธานาธิบดีตั้งอยู่ด้านหน้าตามธรรมเนียม และเตาผิงที่ปลายด้านทิศเหนือ ตู้หนังสือบิลต์อินสองตู้ติดตั้งในผนังด้านตะวันตก มีประตูทั้งหมดสี่บาน ประตูทิศตะวันออกไปสู่สวนกุหลาบ ประตูทางทิศตะวันตกไปสู่ห้องทำงานส่วนตัวและห้องอาหาร ประตูทิศตะวันตกเฉียงเหนือไปสู่ทางเดินหลักของปีกตะวันตก และประตูตะวันออกเฉียงเหนือไปสู่สํานักงานเลขานุการของประธานาธิบดี โดยทั่วไปประธานาธิบดีจะตกแต่งสำนักงานให้เหมาะกับรสนิยมส่วนตัว โดยเลือกเฟอร์นิเจอร์และผ้าม่าน และมักจะสั่งทำพรมรูปวงรี ผลงานศิลปะจะคัดเลือกมาจากของที่สะสมไว้ของทำเนียบขาวหรือยืมมาจากพิพิธภัณฑ์ในช่วงที่ประธานาธิบดีดำรงตำแหน่ง ประวัติวัฒนธรรม ห้องทำงานรูปไข่ได้กลายเป็นที่จดจำของชาวอเมริกันในฐานะตัวแทนของประธานาธิบดีผ่านภาพที่น่าจดจำ เช่น จอห์น เอฟ. เคนเนดี จูเนียร์ วัยหนุ่มที่มองผ่านแผงด้านหน้าโต๊ะทำงานของพ่อของเขา ประธานาธิบดีริชาร์ด นิกสัน คุยโทรศัพท์กับนักบินอวกาศของยานอะพอลโล 11 ระหว่างเดินบนดวงจันทร์ และเอมี คาร์เตอร์ พามิสตี มาลาร์กี หยิงหยาง แมวสยามของเธอ มาทำให้วันของจิมมี คาร์เตอร์ ประธานาธิบดีผู้เป็นพ่อของเธอสดใสขึ้น ประธานาธิบดีหลายคนเคยกล่าวปราศรัยจากห้องทำงานรูปไข่ต่อคนทั้งประเทศเป็นครั้งคราว ตัวอย่างเช่น เคนเนดีนำเสนอข่าวเกี่ยวกับวิกฤตการณ์ขีปนาวุธคิวบา (1962) นิกสันประกาศลาออกจากตำแหน่ง (1974) โรนัลด์ เรแกนหลังจากภัยพิบัติกระสวยอวกาศแชลเลนเจอร์ (1986) และจอร์จ ดับเบิลยู. บุช หลังจากวินาศกรรม 11 กันยายน (2001) ระเบียงภาพ อ้างอิง แหล่งข้อมูลอื่น Oval Office historical photo essay (ในภาษาอังกฤษ) Pictures of the Oval Office during different presidencies (1909–2005) (ในภาษาอังกฤษ) Washington Post: "Inside the Real West Wing" (ในภาษาอังกฤษ) Oval Office and Presidential desks (ในภาษาอังกฤษ) White House Museum online tour: the Oval Office (ในภาษาอังกฤษ) ห้องทำงานรูปไข่ ที่ Whitehouse.gov (ในภาษาอังกฤษ) กูเกิล สเก็ตช์อัป แบบจำลองสามมิติ เก็บถาวร สิงหาคม 11, 2006 ที่ เวย์แบ็กแมชชีน (ในภาษาอังกฤษ) 2010 Oval Office Makeover (ในภาษาอังกฤษ) An Office Fitted for a President – สไลด์โชว์โดย เดอะนิวยอร์กไทมส์ (ในภาษาอังกฤษ)